反客爲主

「 反客爲主 」 是兵法三十六計的第卅計 。 原文爲 ： 「 乘隙插足 ， 扼其主機 ， 漸之進也 。 」 按曰 ： 「 爲人驅使者爲奴 ， 爲人尊處者爲客 ， 不能立足者爲暫客 ， 能立足者爲久客 ， 客久而不能主事者爲賤客 ， 能主事則可漸握機要 ， 而爲主矣 。 故反客爲主之局 ： 第一步須爭客位 ； 第二步須乘隙 ； 第三步須插足 ； 第四足須握機 ； 第五步乃成功 。 爲主 ， 則並人之軍矣 ； 此漸進之陰謀也 。 如李淵書尊李密 ， 密卒以敗 ； 漢高視勢未敵項羽之先 ， 卑事項羽 ， 使其見信 ， 而漸以侵其勢 ， 至垓下一役 ， 一舉亡之 。 」